ספיר ברמן

ספיר גאיה ברמן (נולדה בשם שגיא ברמן; ב-21 ביוני 1994) היא שופטת כדורגל ישראלית, שהתפרסמה בזכות היותה השופטת הטרנסג'נדרית הראשונה בישראל.

ביוגרפיה 
ברמן נולדה בקריית ביאליק. היא הצטרפה לאיגוד השופטים הישראלי בשנת 2011, כשהייתה בת 17.

בעונת 2020/2021 בליגת העל החלה ברמן, ששימשה עד אז כשופטת בליגה הלאומית, לשמש כשופטת ראשית בליגת העל. בשלבים המתקדמים של העונה, לאחר שכבר החלה בהליך להתאמה מגדרית, עברה לשמש כשופטת רביעית במשחקי ליגת העל. באפריל 2021 חשפה כי החלה בהליך להתאמה מגדרית, והודיעה כי שינתה את שמה לספיר וכי יש לפנות אליה בלשון נקבה.

ב-3 במאי 2021 שימשה לראשונה כשופטת ראשית במשחק ליגת העל כאישה, במשחק של הפועל חיפה נגד בית"ר ירושלים במסגרת המחזור ה-31 בליגה. כמה ימים לאחר מכן פנו נטפליקס ו-MGM לברמן במטרה לתעד את סיפורה. לאחר שהטיפול ההורמונלי הקשה עליה לחזור לכושר משחק, שבה לשפוט בליגה הלאומית.

ביולי 2021 עלתה לשידור פרסומת לשידורי הטלוויזיה של "Yes" בהשתתפותה של ברמן לצד הזמרת נועה קירל.

לקראת סוף 2022 השיקה ברמן הרצאה בנושא שינויים בחיים והתמודדות עם שינויים בחיים בשילוב סיפורה האישי.

בשנת 2022 ברמן התארסה לבר יצחק אווסקר, לשעבר מנכ"לית "פרויקט גילה להעצמה טרנסית", ילידת הארץ ובת לקהילת הבני ישראל מהודו. הן נישאו ביוני 2023.

פרסים 
 2022 – אות האבירוֹת לנשים פורצות דרך מטעם מרכז פרס לשלום ולחדשנות.

קישורים חיצוניים

 דף שופטת, באתר ההתאחדות לכדורגל בישראל

הערות שוליים

שופטי כדורגל ישראלים
כדורגלניות להט"ביות
שופטות כדורגל ישראליות
טרנסג'נדריות ישראליות
ספורטאיות להט"ביות ישראליות
טרנסג'נדרים ישראלים
בוגרות אורט קריית ביאליק
בוגרי אורט קריית ביאליק
ישראליות שנולדו ב-1994
ישראלים שנולדו ב-1994